ddrg/super_eurlex huggingface dataset:
”173.

STATE ORGANIZATION FOR AGRICULTURAL MECHANIZATION AND AGRICULTURAL SUPPLIES ( alias a) STATE ORGANIZATION FOR AGRICULTURAL MECHANIZATION, b) STATE ESTABLISHMENT FOR AGRICULTURAL MECHANIZATION, c) CENTRE FOR AGRICULTURAL MECHANIZATION, d) STATE ESTABLISHMENT FOR AGRICULTURAL SUPPLIES). Osoitteet: a) P.O. Box 26028, Waziriya, opp Al Bakr University, Bagdad, Irak; b) P.O. Box 96101, Abu Nuvas St., Bagdad, Irak; c) P.O. Box 26061, Al Wazeria, Bagdad, Irak; Swaira-Hafria, Wasst Muhafadha, Irak; d) P.O. Box 1045, Waziriyah, Bagdad, Irak.”
108G

Syyskuussa 2019 julkaistulla asiakirjalla Viitekorkouudistus , jolla muutettiin standardeja IFRS 9, IAS 39 ja IFRS 7, lisättiin kappaleet 102A–102N. Yhteisön on sovellettava näitä muutoksia 1.1.2020 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa kyseisiä muutoksia aikaisemmalla kaudella, tästä on annettava tieto. Yhteisön on sovellettava näitä muutoksia takautuvasti niihin suojaussuhteisiin, jotka olivat olemassa sen raportointikauden alussa, jolla yhteisö ensimmäistä kertaa soveltaa kyseisiä muutoksia, tai jotka on määritetty myöhemmin, sekä muihin laajan tuloksen eriin kirjattuihin voittoihin tai tappioihin, jotka olivat olemassa sen raportointikauden alussa, jolla yhteisö ensimmäistä kertaa soveltaa kyseisiä muutoksia.
(3)

Tarkastelua koskevan tutkimuksen yhteydessä jotkin osapuolet, muun muassa Euroopan autonvalmistajien liitto (ACEA), pyysivät tuoteluokan 4B (metallipinnoitetut levyt, joita käytetään pääasiassa autoteollisuudessa) jättämistä toimenpiteiden soveltamisalan ulkopuolelle. ACEA väitti, että kyseisen tuoteluokan käyttö unionin autoteollisuudessa on elintärkeää tuotannonalan normaalin kaupallisen toiminnan jatkumisen kannalta. Komissio myöntää, että on unionin edun mukaista, että autoteollisuuden käyttämien tuotelajien perinteiset kauppavirrat korvamerkitään, mutta se ei todennut mitään perusteita niiden jättämiselle kokonaan tariffikiintiöjärjestelmän ulkopuolelle. Kuultuaan kaikkia asianomaisia osapuolia komissio päätti, että sen sijaan, että tuoteluokka 4B (johon voi sisältyä myös muuhun käyttöön tarkoitettuja tuotteita) jätettäisiin soveltamisalan ulkopuolelle, sen käyttö olisi rajoitettava vain tuontiin, joka on todistetusti tarkoitettu autoteollisuuden käyttöön. Sen vuoksi vastaava tuonti asetettiin muutosasetuksella Euroopan parlamentin ja neuvoston asetuksen (EU) N:o 952/2013 (5) 254 artiklassa tarkoitettuun tietyn käyttötarkoituksen menettelyyn. Autoteollisuus ja sen teräksen toimittajat olivat yleisesti tyytyväisiä tähän ratkaisuun, koska sillä varmistettaisiin, että tuoteluokan 4B tariffikiintiötä käyttäisi yksinomaisesti unionin autoteollisuus, ja samalla suojattaisiin perinteisiä kauppavirtoja. Myöskään WTO:n jäsenten kuulemisessa ei vastustettu tätä tuoteluokkaa 4B koskevaa muutosta.
(3)

Neuvosto on Euroopan unionin virallisessa lehdessä julkaistulla ilmoituksella tiedottanut luetteloon merkityille henkilöille, ryhmille ja yhteisöille, että se on päättänyt pitää nämä edelleen luettelossa. Neuvosto on myös tiedottanut kyseisille asianomaisille henkilöille, ryhmille ja yhteisöille mahdollisuudesta pyytää neuvostolta perustelut sille, mistä syystä ne on merkitty luetteloon, jollei tällaisia perusteluja ole jo annettu näille tiedoksi.
(29)

Komissio on vastaanottanut ja tutkinut tarkastuslaitokselta ”Valsts SIA ”Sertifikācijas un testēšanas centrs”” saamansa hakemuksen, jossa laitos pyytää oikeudellisen asemansa muuttamista. Saamiensa tietojen perusteella komissio on katsonut, että on perusteltua korvata kyseisen tarkastuslaitoksen nimi nimellä ”SIA ”Sertifikācijas un testēšanas centrs””. Lisäksi komissio on vastaanottanut ja tutkinut kyseiseltä tarkastuslaitokselta saamansa hakemuksen, jossa laitos pyytää erittelyjensä muuttamista. Saamiensa tietojen perusteella komissio on katsonut, että on perusteltua laajentaa laitoksen hyväksynnän soveltamisala Valko-Venäjän osalta koskemaan tuoteluokkia B, D, E ja F ja Uzbekistanin osalta koskemaan tuoteluokkia D, E ja F sekä laajentaa laitoksen hyväksynnän soveltamisalaa niin, että siihen kuuluvat Kazakstan, Moldova ja Tadžikistan tuoteluokkien A, B, D, E ja F osalta ja Kirgisia tuoteluokkien A, B, D ja E osalta.
(3)

NEAFC sopi vuoden 2018 vuosikokouksessaan sopimuspuolten ja NEAFC:n sihteeristön väliseen tiedonsiirtoon käytettävästä uudesta sähköisestä ilmoitusjärjestelmästä, joka perustuu UN/FLUX-standardiin (3). NEAFC on päättänyt, että Euroopan unioni olisi ensimmäinen NEAFC:n sopimuspuoli, joka panisi täytäntöön uuden sähköisen ilmoitusjärjestelmän. Kun komissio ilmoittaa NEAFC:n sihteeristölle olevansa valmis aloittamaan uuden sähköisen ilmoitusjärjestelmän täytäntöönpanon ja NEAFC on vahvistanut, että tekniset valmistelut UN/FLUX-standardin käyttöä varten on saatu päätökseen, NEAFC päättää päivämäärän, jona uutta standardia aletaan soveltaa tiedonsiirtoon. Uutta ilmoitusjärjestelmää käytetään ensin EU:n ja NEAFC:n sihteeristön välillä, ja muiden sopimuspuolten on pantava järjestelmä täytäntöön viimeistään kahden vuoden kuluttua sen voimaantulosta.
(5)

Maailmanpankki on luokitellut Naurun, Samoan ja Tongan ylemmän keskitulotason maiksi vuosina 2017, 2018 ja 2019. Ne eivät näin ollen enää täytä asetuksen 4 artiklan 1 kohdan a alakohdan mukaisia GSP-edunsaajamaan aseman edellytyksiä, joten ne olisi poistettava asetuksen (EU) N:o 978/2012 liitteestä II. Näiden maiden GSP-järjestely olisi pidettävä voimassa yhden vuoden sen jälkeen, kun päätös kyseisten maiden poistamisesta asetuksen (EU) N:o 978/2012 liitteestä II tulee voimaan. Yksinkertaisuuden ja oikeusvarmuuden takaamiseksi Nauru, Samoa ja Tonga olisi poistettava asetuksen (EU) N:o 978/2012 liitteestä II siten, että soveltaminen alkaa 1 päivänä tammikuuta 2021,
Pilarien välisessä joustavuudessa on kyse mahdollisuudesta siirtää varoja suorien tukien ja maaseudun kehittämisen välillä. Euroopan parlamentin ja neuvoston asetuksen (EU) N:o 1307/2013 (5) 14 artiklan mukaan jäsenvaltiot voivat hyödyntää tätä joustomahdollisuutta kalenterivuosina 2014–2019. Sen varmistamiseksi, että jäsenvaltiot voivat säilyttää oman strategiansa, Euroopan parlamentin ja neuvoston asetuksessa (EU) 2019/288 (6) pidennettiin pilarien välisen joustavuuden soveltamista kalenterivuoteen 2020 eli varainhoitovuoteen 2021. Asetuksen (EU) N:o 1307/2013 14 artiklassa säädetään nykyisin, että siirto maaseudun kehittämisestä suoriin tukiin määritetään prosenttiosuutena määrästä, joka on neuvoston SEUT 312 artiklan 2 kohdan nojalla antaman asiaankuuluvan asetuksen jälkeen annetulla unionin lainsäädännöllä osoitettu Euroopan maaseudun kehittämisen maatalousrahastosta (maaseuturahastosta) varainhoitovuonna 2021 rahoitettavaan tukeen. Koska asiaa koskevaa unionin lainsäädäntöä ei ennätetä hyväksyä siihen mennessä, kun jäsenvaltioiden on ilmoitettava siirtoa koskevasta päätöksestään, on aiheellista säätää mahdollisuudesta jatkaa tämän joustavuuden soveltamista ja määrittää enimmäismäärä, joka voidaan siirtää.

Jäsenvaltiokohtainen absoluuttinen enimmäismäärä lasketaan asetuksen (EU) N:o 1307/2013 14 artiklan 2 kohdassa säädettyjen enimmäisprosenttimäärien perusteella ja näitä prosenttimääriä sovelletaan määriin, jotka osoitetaan maaseudun kehittämisen tukitoimityyppeihin jäsenvaltioiden yhteisen maatalouspolitiikan nojalla laatimien, Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) rahoitettavien strategiasuunnitelmien (YMP:n strategiasuunnitelmat) tukea koskevista säännöistä sekä Euroopan parlamentin ja neuvoston asetuksen (EU) N:o 1305/2013 ja asetuksen (EU) N:o 1307/2013 kumoamisesta annettavaa Euroopan parlamentin ja neuvoston asetusta koskevan komission ehdotuksen mukaisesti.
(5)

Asetuksen (EU) N:o 978/2012 liitteessä II olevaa GSP-edunsaajamaiden luetteloa on muutettu huomattavasti: vuonna 2015 tehdyn muita heikompaa asemaa koskevan kynnysarvon viimeisimmän tarkistuksen ja 1 päivän tammikuuta 2019 välillä luettelosta on poistettu kaksikymmentäyksi maata. Sen vuoksi on aiheellista muuttaa asetuksen (EU) N:o 978/2012 liitteessä VII olevan 1 kohdan b alakohdassa vahvistettua heikompaa asemaa koskevaa kynnysarvoa.
KOMISSION TÄYTÄNTÖÖNPANOASETUS (EU) 2020/131,

annettu 29 päivänä tammikuuta 2020,

asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,

ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,

sekä katsoo seuraavaa:

(1) Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

(2) Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

(3) Sen vuoksi asetusta (EY) N:o 1484/95 olisi muutettava.

(4) Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

ON HYVÄKSYNYT TÄMÄN ASETUKSEN:

1 artikla Korvataan asetuksen (EY) N:o 1484/95 liite I tämän asetuksen liitteellä.

2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä tammikuuta 2020. Komission puolesta, puheenjohtajan nimissä María Ángeles BENÍTEZ SALAS Vt. Pääjohtaja Maatalouden ja maaseudun kehittämisen pääosasto

(1) EUVL L 347, 20.12.2013, s. 671.

(2) EUVL L 150, 20.5.2014, s. 1.

(3) Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).
(1)

Maailman kauppajärjestö (WTO) antoi 2 päivänä lokakuuta 2019 välimiestuomion suurten siviili-ilma-alusten kauppaan vaikuttavia toimenpiteitä koskevassa asiassa ”European Communities and Certain Member States – Measures Affecting Trade in Large Civil Aircraft”, WT/DS316/ARB. Välimiestuomio antoi Amerikan yhdysvalloille, jäljempänä ’Yhdysvallat’, mahdollisuuden pyytää lupaa ottaa unionin Airbusille myöntämien tukien vuoksi käyttöön vastatoimia, joiden taso on enintään 7,5 miljardia Yhdysvaltain dollaria vuodessa. Yhdysvallat otti 18 lokakuuta 2019 käyttöön 25 prosentin arvotullin muun muassa kuohumattomille viineille (still wine), joita Saksa, Espanja, Ranska ja Yhdistynyt kuningaskunta vievät Yhdysvaltoihin. Tämä poikkeuksellinen, epäoikeudenmukainen ja ennakoimaton tilanne vaikuttaa vakavalla ja haitallisella tavalla unionin viinien maailmanlaajuiseen kauppaan. Yhdysvallat on lisäksi uhannut soveltaa 100 prosentin arvotullia ranskalaisiin kuohuviineihin vastauksena Ranskan digitaalisten palvelujen verolle (GAFA-vero).
(1)

Sen varmistamiseksi, että komission täytäntöönpanoasetuksen (EU) N:o 945/2014 (2) liitteessä luetellut osakeindeksit täyttävät edelleen erityisriskin huomiotta jättämisen edellytykset, asianomaiset indeksit on arvioitu uudelleen viimeisimpien saatavilla olevien tietojen perusteella, toisin sanoen vuotta 2018 koskevien tietojen perusteella. Uudelleenarvioinnin perusteella relevanttien asianmukaisesti hajautettujen indeksien luettelo on tarpeen saattaa ajan tasalle.
34.

Najet Bent Haj Hamda Ben Haj Hassen BEN ALI Julkisten varojen tai julkisen omaisuuden väärinkäyttöä koskeva tutkinta tai oikeudenkäynti on vielä kesken. Neuvoston asiakirja-aineistossa olevien tietojen mukaan oikeutta puolustukseen ja oikeutta tehokkaaseen oikeussuojaan on kunnioitettu niissä oikeudenkäyntimenettelyissä, joihin neuvosto on tukeutunut. Tästä on osoituksena erityisesti se, että tutkintatuomari kuulusteli Najet Bent Haj Hamda Ben Haj Hassen Ben Alia 21. marraskuuta 2011 tämän asianajajan läsnä ollessa.
3)

Muutetaan 11 artikla seuraavasti: a) Korvataan 1 kohdassa ilmaisu ”12 kuukautta” ilmaisulla ”13 kuukautta”. b) Korvataan 2 kohdan e alakohta seuraavasti: ”e) ehdotus, joka koskee tehoaineen luokitusta, tai tapauksen mukaan ehdotuksen vahvistaminen, tai uudelleenluokitusta asetuksen (EY) N:o 1272/2008 mukaisesti ja joka täsmennetään 9 kohdan nojalla toimitettavassa asiakirja-aineistossa ja on sen kanssa yhdenmukainen;” c) Korvataan 5 kohdan toisessa virkkeessä ilmaisu ”12 kuukauden” ilmaisulla ”13 kuukauden”. d) Korvataan 6 kohdan toisessa virkkeessä ilmaisu ”12 kuukauden” ilmaisulla ”13 kuukauden”. e) Lisätään 9 kohta seuraavasti: ”9. Esittelevän jäsenvaltion on viimeistään uusimista koskevan arviointikertomuksen luonnoksen toimittamisen yhteydessä toimitettava Euroopan kemikaalivirastolle, jäljempänä ’kemikaalivirasto’, asetuksen (EY) N:o 1272/2008 37 artiklan 1 kohdan nojalla ja kemikaaliviraston vaatimusten mukaisesti ehdotus saadakseen lausunnon tehoaineen yhdenmukaistetusta luokituksesta ainakin seuraavien vaaraluokkien osalta: — räjähteet; — välitön myrkyllisyys; — ihosyövyttävyys/ihoärsytys; — vakava silmävaurio/silmä-ärsytys; — hengitysteiden tai ihon herkistyminen; — sukusolujen perimää vaurioittavat vaikutukset; — syöpää aiheuttavat vaikutukset; — lisääntymiselle vaaralliset vaikutukset; — elinkohtainen myrkyllisyys – kerta-altistuminen; — elinkohtainen myrkyllisyys – toistuva altistuminen; — vaarallisuus vesiympäristölle. Esittelevän jäsenvaltion on perusteltava asianmukaisesti näkemyksensä, jonka mukaan yhden tai useamman vaaraluokan luokituskriteerit eivät täyty. Jos tehoaineen luokitusta koskeva ehdotus on jo toimitettu kemikaalivirastolle ja sitä arvioidaan parhaillaan, esittelevän jäsenvaltion on toimitettava luokitusta koskeva lisäehdotus, joka rajoittuu edellä luetelluista vaaraluokista niihin, joita käsiteltävänä oleva ehdotus ei kata, paitsi jos edellä lueteltujen vaaraluokkien osalta on tullut saataville uusia tietoja, jotka eivät sisältyneet käsiteltävänä olevaan asiakirja-aineistoon. Niiden vaaraluokkien osalta, joista asetuksen (EY) N:o 1907/2006 76 artiklan 1 kohdan c alakohdassa perustettu kemikaaliviraston riskinarviointikomitea on jo antanut lausunnon, riippumatta siitä, onko tämä lausunto muodostanut perustan päätökselle, joka koskee aineen yhdenmukaistettua luokitusta ja merkintöjä koskevaa nimikettä asetuksen (EY) N:o 1272/2008 liitteessä VI, on riittävää, että esittelevä jäsenvaltio esittää kemikaalivirastolle toimittamissaan tiedoissa asianmukaiset perustelut sille, että olemassa oleva lausunto tai – jos se on jo muodostanut perustan päätökselle aineen sisällyttämisestä liitteeseen VI – olemassa oleva luokitus pysyy voimassa ensimmäisessä alakohdassa lueteltujen vaaraluokkien osalta. Kemikaalivirasto voi esittää näkemyksensä esittelevän jäsenvaltion toimittamista tiedoista.”
(8)

Täytäntöönpanoasetuksen (EU) 2015/2078 3 artiklan 3 kohdassa säädetään, että tuontioikeuksien hakijoiden on ensimmäisen tiettyä kiintiövuotta koskevan hakemuksen jättämisen yhteydessä esitettävä todiste CN-koodin 0207, 0210 99 39, 1602 31, 1602 32 tai 1602 39 21 siipikarjatuotteiden määrästä, jonka ne ovat tuoneet asiaankuuluvien tullisäännösten mukaisesti, jäljempänä ’viitemäärä’, ja että tällaisen todisteen on koskettava 12 kuukauden ajanjaksoa, joka päättyy kuukausi ennen hakijan ensimmäistä hakemusta. Tämän asetuksen voimaantulopäivänä tällaisen todisteen aiemmasta tuonnista ovat jo esittäneet ne hakijat, jotka jättivät joulukuussa 2019 tuontioikeushakemuksen, joka koskee alkuperäisestä 19 200 tonnin määrästä joulukuussa 2019 saataville asetettua neljännestä. Sopimuksessa määrätty kiintiövuoden 2020 vuotuinen määrä on kuitenkin 65 033 tonnia. Sen vuoksi on olemassa riski, että tuontioikeuksien hakijoiden joulukuussa 2019 toimittamassa aiempaa tuontia koskevassa todisteessa ei oteta huomioon sopimuksessa määrättyä kiintiömäärien kasvua. Sen vuoksi on aiheellista asettaa lisäjakso aiempaa tuontia koskevan lisätodisteen esittämiselle niitä hakijoita varten, jotka toimittivat todisteen aiemmasta tuonnista joulukuussa 2019.
KOMISSION ASETUS (EU) 2020/49,

annettu 21 päivänä tammikuuta 2020,

moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täydentämisestä, Euroopan parlamentin ja neuvoston direktiivin 2007/46/EY, komission asetuksen (EY) N:o 692/2008 ja komission asetuksen (EU) N:o 1230/2012 muuttamisesta ja komission asetuksen (EY) N:o 692/2008 kumoamisesta annetun asetuksen (EU) 2017/1151 saksankielisen toisinnon oikaisemisesta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta 20 päivänä kesäkuuta 2007 annetun Euroopan parlamentin ja neuvoston asetuksen (EY) N:o 715/2007 (1) ja erityisesti sen 8 artiklan ja 14 artiklan 3 kohdan,

ottaa huomioon puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle 5 päivänä syyskuuta 2007 annetun Euroopan parlamentin ja neuvoston direktiivin 2007/46/EY (puitedirektiivi) (2) ja erityisesti sen 39 artiklan 2 kohdan,

sekä katsoo seuraavaa:

(1) Komission asetuksen (EU) 2017/1151 (3) saksankielisessä toisinnossa liitteen XXI alaliitteessä 4 olevan 4.2.1.1.2 ja 4.2.2.1 kohdan ja liitteen XXI alaliitteessä 7 olevan 3.2.3.2.2.2.2 ja 3.2.4.1.1.2.2 kohdan säännöksissä, joiden mukaan lisäpyöriä ja -renkaita ei pidetä lisävarusteina, merkitys on kääntynyt päinvastaiseksi.

(2) Sen vuoksi asetuksen (EU) N:o 2017/1151 saksankielinen toisinto olisi oikaistava. Oikaisu ei vaikuta muihin kielitoisintoihin.

(3) Tässä asetuksessa säädetyt toimenpiteet ovat teknisen komitean – moottoriajoneuvot lausunnon mukaiset,

ON HYVÄKSYNYT TÄMÄN ASETUKSEN:

1 artikla (ei koske suomenkielistä toisintoa)

2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä tammikuuta 2020. Komission puolesta Puheenjohtaja Ursula VON DER LEYEN

(1) EUVL L 171, 29.6.2007, s. 1.

(2) EUVL L 263, 9.10.2007, s. 1.

(3) Komission asetus (EU) 2017/1151, annettu 1 päivänä kesäkuuta 2017, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täydentämisestä, Euroopan parlamentin ja neuvoston direktiivin 2007/46/EY, komission asetuksen (EY) N:o 692/2008 ja komission asetuksen (EU) N:o 1230/2012 muuttamisesta ja komission asetuksen (EY) N:o 692/2008 kumoamisesta (EUVL L 175, 7.7.2017, s. 1).
”1.

Mehmet Ferruh AKALIN

Syntymäaika: 9.12.1960 Passin tai henkilötodistuksen numero: 13571379758 Kansalaisuus: Turkki Sukupuoli: mies

Mehmet Ferruh Akalin on Turkish Petroleum Corporation -yhtiön (TPAO) varapääjohtaja (varatoimitusjohtaja) ja hallituksen jäsen. Hän on TPAO:n etsintä-, t&k-keskus- ja tietotekniikkaosaston päällikkö. TPAO:n varapääjohtajan ja etsintäosaston johtajan ominaisuudessaan Mehmet Ferruh Akalin on vastuussa TPAO:n merellä tapahtuvan hiilivetyjen etsintätoiminnan suunnittelusta, johtamisesta ja toteuttamisesta. Toiminta käsittää jäljempänä kuvatun TPAO:n poraustoiminnan, jolle Kyproksen tasavalta ei ole antanut lupaa. Ilman lupaa tapahtuvaa poraustoimintaa ovat toteuttaneet a) TPAO:n porausalus Yavuz Kyproksen tasavallan aluevesillä heinä- ja syyskuun 2019 välisenä aikana; b) TPAO:n porausalus Yavuz Kyproksen tasavallan Yhdistyneille kansakunnille ilmoittamalla Kyproksen tasavallan talousvyöhykkeellä, joka on määritelty Egyptin kanssa tehdyssä sopimuksessa, lokakuun 2019 ja tammikuun 2020 välisenä aikana; c) TPAO:n porausalus Fatih Kyproksen tasavallan Yhdistyneille kansakunnille ilmoittamalla Kyproksen tasavallan talousvyöhykkeellä sen aluevesien välittömässä läheisyydessä marraskuusta 2019 alkaen; d) TPAO:n porausalus Fatih Kyproksen tasavallan Yhdistyneille kansakunnille ilmoittaman Kyproksen tasavallan talousvyöhykkeen läntisellä alueella touko- ja marraskuun 2019 välisenä aikana. TPAO on lisäksi ilmoittanut suunnitelmista, joiden mukaan TPAO:n porausalus Yavuz toteuttaa poraustoimintaa ilman Kyproksen tasavallan lupaa tämän Yhdistyneille kansakunnille ilmoittamalla Kyproksen tasavallan talousvyöhykkeellä, joka on määritelty Egyptin ja Israelin kanssa tehdyissä sopimuksissa, tammi- ja toukokuun 2020 välisenä aikana.
(3)

Sorbiinihappo (E 200) on asetuksen (EY) N:o 1333/2008 liitteessä III olevan 2 osan nojalla jo hyväksytty käytettäväksi elintarvikelisäaineena värivalmisteissa enimmäismäärän ollessa 1 500 mg/kg, joko yksinään tai yhdessä kaliumsorbaatin (E 202), bentsoehapon (E 210), natriumbentsoaatin (E 211) ja kaliumbentsoaatin (E 212) kanssa siten, että sitä on enintään 15 mg/kg lopputuotteessa vapaana happona ilmoitettuna.
(6)

Kuten kemikaaliviraston riskinarviointikomitea suosittelee 9 päivänä kesäkuuta 2017 antamissaan lausunnoissa, aineet pentakalium-2,2’,2",2''’,2''"-(etaani-1,2-diyylinitriili)penta-asetaatti, N-karboksimetyyli-iminobis(etyleeninitriili)tetra(etikkahappo) ja pentanatrium(karboksylaattimetyyli)iminobis(etyleeninitriili)tetra-asetaatti (DTPA) olisi luokiteltava kategoriaan 4 ”Välitön myrkyllisyys” ja kategoriaan 2 ”Elinkohtainen myrkyllisyys – toistuva altistuminen” ja nämä luokitukset olisi sisällytettävä asetuksen (EY) N:o 1272/2008 liitteeseen VI, koska saatavilla on riittävää tieteellistä näyttöä näiden uusien luokitusten perustelemiseksi. Kuten kemikaaliviraston riskinarviointikomitea suosittelee 9 päivänä kesäkuuta 2017 antamissaan lausunnoissa, aineet pentakalium-2,2’,2",2''’,2''"-(etaani-1,2-diyylinitriili)penta-asetaatti ja N-karboksimetyyli-iminobis(etyleeninitriili)tetra(etikkahappo) olisi luokiteltava kategoriaan 2 ”Silmä-ärsytys” ja nämä luokitukset olisi sisällytettävä asetuksen (EY) N:o 1272/2008 liitteeseen VI, koska saatavilla on riittävää tieteellistä näyttöä näiden uusien luokitusten perustelemiseksi. Kyseiseen liitteeseen ei kuitenkaan tulisi sisällyttää aineiden pentakalium-2,2’,2",2''’,2''''-(etaani-1,2-diyylinitriili)penta-asetaatti, N-karboksimetyyli-iminobis(etyleeninitriili)tetra(etikkahappo) ja pentanatrium(karboksylaattimetyyli)iminobis(etyleeninitriili)tetra-asetaatti (DTPA) luokitusta kategoriaan 1B ”Lisääntymiselle vaarallinen”, koska kemikaaliviraston riskinarviointikomitean on arvioitava tätä luokitusta uudestaan niiden uusien tieteellisten tietojen valossa, jotka koskevat vaarallisuutta lisääntymiselle ja jotka teollisuus on esittänyt sen jälkeen, kun riskinarviointikomitean lausunnot oli jo toimitettu komissiolle.